《坐龙池观瀑布泉》
宋代·蔡沆

一上巍峰独枕流，匡山爽气为君收。
泉飞直下三千丈，池喷奔分数百州。
净练银河辉映阁，烟凝碧树吐成楼。
先师巨笔悬岩石，文物风光度几秋。

作者简介：宋建州（1159～1237）建阳人，字复之，号复斋居士。蔡渊弟。父蔡元定以外表兄虞英无子，与之为嗣，更姓名虞知方。及领乡举，从母命归宗。尝从朱熹学。官至文林郎、两浙运干。有《春秋五论》、《春秋衍义》等。